Απόφαση του Συμβουλίου της 26ης Φεβρουαρίου 2001 για το διορισμό ενός μέλους της Οικονομικής και Κοινωνικής Επιτροπής (Πορτογαλία) (2001/175/ΕΚ, Ευρατόμ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258, τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166, την απόφαση του Συμβουλίου της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής, για την περίοδο από τις 21 Σεπτεμβρίου 1998 έως τις 20 Σεπτεμβρίου 2002(1), Eκτιμώντας ότι μετά την παραίτηση του κ. Manuel António ARAÚJO DOS SANTOS, η οποία γνωστοποιήθηκε στο Συμβούλιο στις 14 Σεπτεμβρίου 2000, έχει κενωθεί μια θέση μέλους στην προαναφερόμενη επιτροπή, έχοντας υπόψη τις υποψηφιότητες που πρότεινε η πορτογαλική κυβέρνηση, έχοντας λάβει τη γνώμη της Επιτροπής των Ευρωπαϊκών Κοινοτήτων, ΑΠΟΦΑΣΙΖΕΙ: Άρθρο μόνο Ο κ. Alfredo Manuel VIEIRA CORREIA διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Manuel António ARAÚJO DOS SANTOS, για το υπόλοιπο της θητείας του, δηλαδή έως τις 20 Σεπτεμβρίου 2002. Βρυξέλλες, 26 Φεβρουαρίου 2001.

[Source: multi_eurlex | Tokens: 1030]